cyanic-selkie/wikianc huggingface dataset:
Δώρος Γεωργιάδης
Βιογραφία
Μετά την Τουρκική Εισβολή του 1974, ο Δώρος Γεωργιάδης σταμάτησε να τραγουδάει επαγγελματικά και ασχολήθηκε αποκλειστικά με τη σύνθεση. Εκτός από τη Σώτια Τσώτου, συνεργάστηκε με στιχουργούς όπως ο Μάνος Κουφιανάκης, ο Πάνος Φαλάρας, ο Άγγελος Αξιώτης και ο συμπατριώτης και παιδικός του φίλος, Σταύρος Σιδεράς. Επιτυχίες του ερμήνευσαν καλλιτέχνες όπως η Μαρινέλλα, η Άννα Βίσση, ο Δημήτρης Μητροπάνος, ο Μιχάλης Μενιδιάτης, ο Λευτέρης Μυτιληναίος, ο Γιάννης Βογιατζής, ο Φίλιππος Νικολάου, η Ελένη Ροδά, ο Πασχάλης, η Ελπίδα, η Μπέσσυ Αργυράκη, ο Γιώργος Πολυχρονιάδης, η Ρένα Πάντα, ο Δάκης, ο Τάκης Αντωνιάδης, η Τζίνα Σπηλιωτοπούλου, ο Σταύρος Σιδεράς και άλλοι. Σταθμός στην καριέρα του θεωρείται η σύνθεση της ροκ όπερας «The Archon» με λιμπρέτο του Σταύρου Σιδερά που παρουσιάστηκε με μεγάλη επιτυχία στη Νότιο Αφρική στα τέλη της δεκαετίας του ‘70 και κυκλοφόρησε σε διπλό δίσκο από την «EMI-Brigadiers». Άλλος ένας σταθμός ήταν και η σύνθεση του τραγουδιού «Ας κάνουμε απόψε μιαν αρχή» που ερμήνευσε η Άννα Βίσση στο Φεστιβάλ Τραγουδιού Θεσσαλονίκης του 1977 κερδίζοντας το Α΄ Βραβείο και το Πανελλήνιο Βραβείο Κοινού. Στο Φεστιβάλ Θεσσαλονίκης κέρδισε επίσης το Γ' βραβείο το 1978 με το τραγούδι «Λάφυρο πολέμου» σε στίχους Ανδρέα Φαντίδη με ερμηνευτή το Σταύρο Σιδερά. Ο Δώρος Γεωργιάδης είχε επίσης δύο συμμετοχές στο Φεστιβάλ Τραγουδιού της Eurovision: η πρώτη το 1979 με το τραγούδι «Σωκράτης», σε στίχους Σώτιας Τσώτου, που ερμήνευσε η Ελπίδα (ελληνική συμμετοχή, 8η θέση) και η δεύτερη το 1981 με το τραγούδι «Μόνικα» σε στίχους Σταύρου Σιδερά, που ερμήνευσαν οι Island (1η κυπριακή συμμετοχή στο διαγωνισμό, 6η θέση).
Από το 1984 ο Δώρος Γεωργιάδης επέστρεψε στην Κύπρο όπου και δραστηριοποιήθηκε. Το 1989 ανέλαβε τη διεύθυνση της Χορωδίας της Λαϊκής Τράπεζας με την οποία πραγματοποίησε σειρά συναυλιών με τραγουδιστές όπως η Άννα Βίσση, η Δήμητρα Γαλάνη, ο Αντώνης Καλογιάννης, ο Κώστας Χατζής και η Μαρινέλλα. Το 1989 ο Κυπριακός Οργανισμός Αθλητισμού του ανέθεσε τη σύνθεση του Ύμνου των Αγώνων Μικρών Κρατών Ευρώπης που πραγματοποιήθηκαν στην Κύπρο τον Μάιο του 1989, καθώς και του τραγουδιού της λήξης των Αγώνων που ερμήνευσε η Άννα Βίσση σε στίχους Σταύρου Σιδερά. Το τραγούδι είχε τον τίτλο «The only arms we need».
Κατά την περίοδο 2001-2003 είχε εμπλακεί σε δικαστική υπόθεση στην Κύπρο από την οποία αθωώθηκε.Έκτοτε έχει απομακρυνθεί από τα φώτα της δημοσιότητας και τα μουσικά κυκλώματα.
Το 2022 κυκλοφόρησε από τις κυπριακές Εκδόσεις Ευγνώμων η βιογραφία του με τίτλο «Δώρος Γεωργιάδης, Μ’ ένα τραγούδι που μιλάει στην ανθρωπιά σας, Μουσική Διαδρομή» που έγραψε ο συγγραφέας και μουσικός Δρ Αλέξανδρος Φωκάς. Το βιβλίο παρουσιάστηκε σε 4 μουσικές εκδηλώσεις σε Λευκωσία και Λεμεσό με τη συμμετοχή του ίδιου του Δώρου Γεωργιάδη και καλλιτεχνών όπως ο Σταύρος Σιδεράς, η Φρύνη Παπαδοπούλου, ο Κύρος Ρωσσίδης και ο Άριστος Μοσχοβάκης. Η πρώτη έκδοση εξαντλήθηκε μέσα σε λίγους μήνες και σύντομα κυκλοφόρησε δεύτερη έκδοση.
Πηγές
Κατηγορία:Κύπριοι συνθέτες Κατηγορία:Κύπριοι άνδρες τραγουδιστές Κατηγορία:Κύπριοι στιχουργοί
Τέιλορ Σουίφτ
Πρώτα χρόνια
Γεννήθηκε ως Tέιλορ Άλισον Σουίφτ στις 13 Δεκεμβρίου 1989 στο Ουέστ Ρέντινγκ, στην κομητεία Μπέρκς της Πενσυλβάνιας των Η.Π.Α. και μεγάλωσε, στο Γουαϊμίσινγκ (επίσης στη Πενσυλβάνια). Η μητέρα της, Άντρεα Γκάρντνερ Φίνλεϊ Σουίφτ (Andrea Gardner Finlay Swift) ασχολείται με τα οικιακά αλλά στο παρελθόν εργάστηκε ως αμοιβαίο στέλεχος μάρκετινγκ. Αντίθετα, ο πατέρας της, Σκοτ Κίνγκσλεϊ Σουίφτ (Scott Kingsley Swift) είναι οικονομικός σύμβουλος της Merill Lynch και απόγονος των τριών γενεών της τράπεζας προέδρων. Έχει έναν μικρότερο αδερφό τον Όστιν Σουίφτ (Austin Swift). Η γιαγιά της Τέιλορ, Μάρτζορι Φίνλεϊ (Marjorie Finlay) ήταν τραγουδίστρια της όπερας.
Πέρασε τα πρώτα χρόνια της ζωής της, στο Ρίτινγκ και παρακολούθησε προσχολικής ηλικίας μαθήματα, στο σχολείο Alvernia Montessori από Φραγκισκανές μοναχές ενώ λίγο αργότερα, εγγράφηκε στο Wyndcroft, ένα ακριβό ιδιωτικό σχολείο. Σε ηλικία μόλις 9 ετών, ξεκίνησε το ενδιαφέρον της για το μιούζικαλ, λαμβάνοντας μέρος σε πολλές παραγωγές της Νεανικής Ακαδημίας Θεάτρου του Μπέρκς, ενώ συχνά πήγαινε και στο Brodway προκειμένου να παρακολουθήσει μαθήματα φωνητικής και υποκριτικής. Αργότερα, άρχισε να ενδιαφέρεται περισσότερο για τη country μουσική κι έτσι, περνούσε τα Σαββατοκύριακα της, σε τοπικά φεστιβάλ, καφετέριες, εκθέσεις, διαγωνισμούς καραόκε, κλαμπ, κήπους, συναντήσεις Προσκόπων και αθλητικές εκδηλώσεις.
Στην ηλικία των 11, μετά από πολλές αποτυχημένες προσπάθειες, η Τέιλορ κέρδισε σε τοπικό διαγωνισμό ταλέντων και της δόθηκε η ευκαιρία να εμφανιστεί στο άνοιγμα για το Charlie Daniels σε ένα αμφιθέατρο. Μετά τη προβολή ενός μουσικού επεισοδίου του Fatih Hill, η Τέιλορ αισθάνθηκε σίγουρη ότι έπρεπε να μετακομίσει στο Νάσβιλ του Τενεσί για να ακολουθήσει μια μουσική καριέρα. Έτσι, το 2000, ταξίδεψε με τη μητέρα της, στο Νάσβιλ, προκειμένου να υποβάλει ένα demo με covers της Ντόλλυ Πάρτον και των Ντίξι Τσικς. Έλαβε πολλές απορρίψεις καθώς όλες οι δισκογραφικές τη θεωρούσαν μια συνηθισμένη φωνή. Αργότερα η Τέιλορ είπε: "Ο καθένας σε αυτή την πόλη θα ήθελε να κάνει ό,τι ήθελα να κάνω κι εγώ. Έτσι, σκεφτόμουν τον εαυτό μου και έπρεπε να βρω ένα τρόπο για να γίνω διαφορετική".
Τελικά, η Τέιλορ μετακόμισε στο Νάσβιλ, το 2003 όπου και άρχισε να κάνει τα πρώτα βήματα στη καριέρα της.
Δισκογραφία
Studio Albums
Καριέρα
Η καριέρα της Τέιλορ ξεκινάει το 2004 όπου και υπέγραψε συμβόλαιο με τη δισκογραφική εταιρία RCA Records. Έκτοτε, έχει κυκλοφορήσει συνολικά 10 άλμπουμ, έχει έρθει πολλές φορές υποψήφια για βραβεία και έχει φωτογραφηθεί για πολλά περιοδικά μόδας και ομορφιάς. Μάλιστα, η Τέιλορ έχει δουλέψει και ως ηθοποιός συμμετέχοντας σε σειρές όπως το CSI: Las Vegas αλλά και ταινίες όπως το Valentine's Day αλλά και το Hannah Montana: The Movie όπου πρωταγωνιστούσε η Μάιλι Σάιρους, με την οποία για αρκετά χρόνια διατηρούσαν φιλικές σχέσεις.
Η περιουσία της υπολογίζεται πάνω από 320.000.000$.
Προσωπική ζωή
Από τον Ιούλιο του 2008 και για περίπου ένα χρόνο, είχε σχέση με τον ηθοποιό και μέλος του συγκροτήματος Τζόνας, Τζο Τζόνας. Από τον Οκτώβριο του 2009 μέχρι τον Δεκέμβρη του ίδιου έτους, διατηρούσε δεσμό με τον συνονόματο ηθοποιό, Τέιλορ Λότνερ ενώ για λίγους μήνες, υπήρξε ζευγάρι και με τον μουσικό Τζον Μάγιερ. Σημαντική σχέση της, ήταν εκείνη με τον γνωστό ηθοποιό Τζέικ Τζίλενχαλ με τον οποίο διατηρούσαν δεσμό για 5 μήνες. Από τον Ιούλιο του 2012 και μέχρι τον Σεπτέμβριο του ίδιου έτους, ήταν ζευγάρι με τον Κόννορ Κένεντι ενώ στο τέλος του ίδιου χρόνου είχε μια ολιγόμηνη σχέση με τον τραγουδιστή Χάρι Στάιλς, μέλος του συγκροτήματος One Direction. Από τις αρχές του 2015, μέχρι τον Ιούνιο του 2016 είχε δεσμό με τον DJ Κάλβιν Χάρις. Τον Ιούνιο του 2016 έγινε γνωστή και η σχέση της με τον Βρετανό ηθοποιό Τομ Χίντλστον, με τον όποιο είχαν γνωριστεί στις αρχές Μαΐου. Από το 2017 εως τον Απρίλιο του 2023 βρίσκονταν σε σχέση με τον ηθοποιό Τζο Άλγουιν.
Βραβεία
Η Σουίφτ ήταν συνολικά υποψήφια για 171 βραβεία, από τα οποία έχει κερδίσει τα 151.
Ανάμεσα σε αυτά, ήταν υποψήφια για 29 Γκράμι, ενώ έχει κερδίσει 11. Είναι η πρώτη γυναίκα που έχει κερδίσει το βραβείο Γκράμι για Καλύτερο Άλμπουμ της Χρονιάς (Fearless - 2010, 1989 - 2014, Folklore - 2021). Το 2009 το Fearless κέρδισε το βραβείο για το άλμπουμ της χρονιάς και η Σουίφτ έγινε η νεότερη τραγουδίστρια στην ιστορία των βραβείων που κέρδισε ένα βραβείο της ακαδημίας μουσικής κάντρι (Academy of Country Music Award). Στην 52η απονομή των βραβείων Γκράμι, το 2010, η τραγουδίστρια έγινε η νεότερη καλλιτέχνης που κέρδισε Γκράμι για το άλμπουμ της χρονιάς και κράτησε αυτόν το τίτλο μέχρι το 2020 που το κέρδισε η Μπίλι Άιλις. (Fearless ). Επίσης, με το άλμπουμ Fearless κέρδισε άλλα τρία Γκράμι, για το καλύτερο άλμπουμ κάντρι μουσικής, την καλύτερη γυναικεία ερμηνεία κάντρι και για το καλύτερο τραγούδι της κάντρι για το τραγτούδι της "White Horse". Το 2012 το τραγούδι της "Mean" κέρδισε δύο βραβεία Γκράμι, Καλύτερο Κάντρι Τραγούδι και Καλύτερη Κάντρι Σόλο Παράσταση. Το 2013 κέρδισε ένα Γκράμι για το τραγούδι της "Safe & Sound". Το 2009 για το τραγούδι You Belong With Me  κέρδισε το βραβείο για το καλύτερο γυναικείο βιντεοκλίπ στα MTV Video Music Awards. Στις 5 Ιανουαρίου 2011 κέρδισε το βραβείο Καλύτερης Κάντρι Τραγουδίστριας στα People's Choice Awards. Κέρδισε 3 βραβεία Billboard Music Awards το 2011 και 1 το 2012. Το 2011 η Σουίφτ κέρδισε ένα βραβείο Taste of Country Awards για την γάτα της, Meredith, που αναδείχθηκε Καλύτερο Καινούριο Κατοικίδιο. Το 2012 κέρδισε το βραβείο Ripple of Hope. Στις 4 Δεκεμβρίου 2012, το άλμπουμ της RED πούλησε 1.208.000 αντίτυπα την πρώτη του εβδομάδα, κάνοντάς το το άλμπουμ που πούλησε πιο γρήγορα και το πρώτο άλμπουμ σε 12 χρόνια. Στις 31 Μαρτίου 2012 η Σουίφτ κέρδισε το βραβείο Big Help Award στα Kids' Choice Awards 2012 για την βοήθειά της στους επιζώντες από φυσικές καταστροφές. Στα 63α Μουσικά Βραβεία Γκράμι η Τέιλορ κέρδισε το βραβείο για το Άλμπουμ της Χρονιάς (Folklore), 5 χρόνια μετά την τελευταία της νίκη με το Άλμπουμ 1989. Με τη Νίκη της στα Μουσικά Βραβεία του 2021 εγινε η πρώτη καλλιτέχνης στην ιστορία με τα περισσότερα βραβεία για Άλμπουμ της Χρονιάς, κατέχοντας Τρια Βραβεία αυτής της Κατηγορίας
Σημειώσεις, παραπομπές
Κατηγορία:Αμερικανίδες τραγουδίστριες Κατηγορία:Αμερικανοί πιανίστες Κατηγορία:Αμερικανοί κιθαρίστες Κατηγορία:Ποπ μουσικοί Κατηγορία:Βραβευμένοι με Γκράμι Κατηγορία:Αμερικανίδες ηθοποιοί φωνής Κατηγορία:Νικητές NME Awards Κατηγορία:Αμερικανοί φεμινιστές
Άγιοι Απόστολοι Αττικής
Οι Άγιοι Απόστολοι είναι παραθαλάσσιος οικισμός της ανατολικής Αττικής. Βρίσκεται στην βορειοανατολική Αττική στις ακτές του Νότιου Ευβοϊκού κόλπου, πολύ κοντά στον Κάλαμο. Η πρόσβαση στον οικισμό γίνεται μέσω της Επαρχιακής Οδού Αμφιαράειου - Χαλκουτσίου τόσο μέσω του Ωρωπού από τον οποίο απέχει περίπου 15 χιλιόμετρα όσο και μέσω του Καλάμου από τον οποίο απέχει περίπου 7 χιλιόμετρα, η μέση απόσταση από το κέντρο της Αθήνας είναι περίπου 50 χιλιόμετρα.
Θέση
Στα βόρεια βρέχεται από τον Νότιο Ευβοϊκό κόλπο, συνορεύει στα δυτικά με το Μαρκόπουλο Ωρωπού, στα νότια με τον Κάλαμο και στα ανατολικά με τον Βαρνάβα, με τους δυο πρώτους οικισμούς συνδέεται μέσω της επαρχιακής Οδού Αμφιάρειου - Χαλκουτσίου αντίθετα με τον Βαρνάβα δεν έχει απ'ευθείας πρόσβαση.
Διοικητικές μεταβολές
thumb|Νεόκτιστη εκκλησία Αγίων Αποστόλων Αττικής thumb|Παλιά εκκλησία Αγίων Αποστόλων Αττικής thumb|Το λιμάνι των Αγίων Αποστόλων Αττικής thumb|Σύγχρονο παραλιακό πάρκο στους Αγίους Αποστόλους Αττικής thumb|Επαρχιακή Οδός Αμφιαράειου - Χαλκουτσίου στους Αγίους Αποστόλους Αττικής
Οι Άγιοι Απόστολοι υπήρξαν πάντοτε αναπόσπαστο τμήμα του Δήμου Καλάμου, το επίνειο και η παραθεριστική περιοχή των κάτοικων του. Με το πρόγραμμα Καλλικράτης το οποίο τέθηκε σε ισχύ από την 1 Ιανουαρίου 2011, ο Δήμος Καλάμου στον οποίο ανήκε ο οικισμός, αποτελεί τμήμα του νέου διευρυμένου Δήμου Ωρωπού. Ο πληθυσμός του οικισμού είναι 1.904 κάτοικοι σύμφωνα με την απογραφή του 2011.
Πορεία του πληθυσμού:
Ο ιερός ναός των Αγίων Αποστόλων
Ο πρώτος ναός - ξωκκλήσι ανεγέρθη όπως βρέθηκε σε επιγραφή την περίοδο (1840 - 1847) από τον ιερέα Δημήτριο Δίελλα, κάηκε από φωτιά την δεκαετία του 1920 και στην συνέχεια οικοδομήθηκε ξανά από τους μόνιμους κατοίκους στην σημερινή του μορφή. Το πρόβλημα που δημιουργήθηκε με την νέα επέκταση του ναού ήταν ότι στην θέση εκείνη υπήρχε πηγή με νερό, με την επέκταση καλύφθηκε με αποτέλεσμα οι κάτοικοι να χάσουν την πρόσβαση στην πηγή. Ο ναός έγινε το 1975 έδρα ενορίας αλλά το 1985 ο πληθυσμός του οικισμού είχε αυξηθεί τόσο που τις ανάγκες του δεν μπορούσε να καλύψει ο παλιός ναός γι' αυτό αποφάσισαν να ανεγείρουν νέο μεγαλύτερο ναό. Οι κάτοικοι αγόρασαν το χωράφι βόρεια από την παλιά εκκλησία, οι εργασίες ανέγερσης ξεκίνησαν το 1985 αλλά σταδιακά ελαττώθηκαν, με το ξέσπασμα της οικονομικής κρίσης οι εργασίες διακόπηκαν με αποτέλεσμα η ολοκλήρωση της ανέγερσης του νέου ναού να μην έχει ούτε σήμερα ολοκληρωθεί. Ο ναός των Αγίων Αποστόλων έδωσε το όνομα του σε ολόκληρο τον νέο οικισμό.
Χαρακτηριστικά
Ο γραφικός οικισμός των Αγίων Αποστόλων δεν διαθέτει ιδιαίτερη ιστορία και είναι καθαρά παραθεριστικός, γι' αυτό τους θερινούς μήνες ο πληθυσμός σχεδόν δεκαπλασιάζεται από τους παραθεριστές ενώ τους υπόλοιπους μήνες τα περισσότερα σπίτια μένουν άδεια. Οι μόνιμοι κάτοικοι είναι λίγοι ηλικιωμένοι που ασχολούνται με την αλιεία, ιδιαίτερα της πεσκαρδίτσας και της σουπιάς και με την εκτροφή των ζώων στα ορεινά κτήματα προς τον Κάλαμο. Τον 19ο αιώνα ήταν κτήματα της οικογένειας Δίελλα, ένας από αυτούς ο ιερέας Δημήτριος Δίελλας έχτισε τον ναό προκειμένου να προσελκύσει περισσότερους κατοίκους. Στον παραλιακό δρόμο υπάρχει πλήθος από καφενεία, ψαροταβέρνες, εστιατόρια και άλλα εμπορικά καταστήματα. Μετά το λιμάνι που είναι κέντρο αλιείας των ψαράδων, ακολουθεί η παραλία των Αγίων Αποστόλων από βότσαλο μέχρι το τέλος του δρόμου. Τα καταστήματα έχουν μεγάλη κίνηση τους θερινούς μήνες αντίθετα τον χειμώνα ερημώνουν.
Γειτονικοί οικισμοί
Ο παραλιακός δρόμος συνεχίζει περίπου 3 χιλιόμετρα ως Λεωφόρος Αγίων Αποστόλων μετά την στροφή από την παραλία και καταλήγει στον γραφικό οικισμό Αγκώνα, ο οποίος είναι εξαιρετικά δημοφιλής τους θερινούς μήνες, με πολλές παραλιακές καφετέριες και ξενοδοχεία. Στον οικισμό Αγκώνα τερματίζει η οδική πρόσβαση της Βορειοανατολικής Αττικής, δεν υπάρχει καμιά επιπλέον πρόσβαση σε παραλίες πιο νότια όπως του Μαραθώνα, αυτές γίνονται μόνο μέσω του Καλάμου και του Καπανδριτίου, στο σημείο εκείνο βρίσκεται το λιμανάκι του Λυμνιώνα. Στα ανατολικά στον δρόμο προς τον Μαρκόπουλο Ωρωπού βρίσκεται ο πολύ γραφικός αλλά ακατοίκητος τους μη καλοκαιρινούς μήνες παραθεριστικός οικισμός του Βλαστού επίσης συνοικία του Καλάμου, διαθέτει παραλία με καταστήματα, στα δυτικά του Βλαστού πάνω σε έναν λόφο στις ανατολικές απολήξεις της Πάρνηθας υπάρχει το διάσημο αρχαίο ιερομαντείο Αμφιαράειο.
Εξωτερικοί σύνδεσμοι
Κατηγορία:Οικισμοί του νομού Αττικής
Λιμνούπολη
Η Λιμνούπολη (αγγλικά: Duckburg) είναι φανταστική πόλη, που βρίσκεται στη φανταστική πολιτεία Καλισότα των Η.Π.Α., επινοήματα τού Καρλ Μπαρκς στις ιστορίες του. Στην Λιμνούπολη κατοικούν ο Ντόναλτ Ντακ με τα ανίψια του, ο Σκρουτζ ΜακΝτακ και οι περισσότεροι χαρακτήρες της Disney. Οι φανατικοί αναγνώστες των ιστοριών της Ντίσνεϊ «υπολογίζουν» τον πληθυσμό της πόλης σε 250 με 350 χιλιάδες κατοίκους.
Πριν την Λιμνούπολη
Αρχικά ο Καρλ Μπαρκς τοποθετούσε την κατοικία των Ντακ στην πόλη Μπέρμπανκ κοντά στο Λος Άντζελες στη νότια Καλιφόρνια όπου ήταν και οι εγκαταστάσεις της Disney. Το 1944 στην ιστορία του «Παιχνίδια στο χιόνι», το χειμερινό σενάριο δεν ταίριαζε με το ζεστό κλίμα του Λος Άντζελες. Τον Μάρτιο του 1944 στην ιστορία «Kite Weather» αναφέρει την πόλη Quackville, ως πόλη κατοικίας των Ντακ.
Η καθιέρωση της Λιμνούπολης
Τον Οκτώβριο του 1944, για πρώτη φορά αναφέρει την Λιμνούπολη σαν πόλη της κατοικίας των Ντακ. Ο τίτλος της ιστορίας είναι «Οι σχοινοβάτες» και η αναφορά της Λιμνούπολης γίνεται στο τελευταίο καρέ σε μια πινακίδα του δρόμου που γράφει «Λιμνούπολη 2096 μίλια». Επινοώντας μια φανταστική πόλη - αντί για μια πραγματική - για κατοικία των ηρώων του, ο Μπαρκς αποδεσμεύεται από τοπικούς περιορισμούς στις ιστορίες του.
Σε μια συνέντευξή του, ο Μπαρκς είχε πει για την τοποθεσία και το μέγεθος της Λιμνούπολης: «Άλλαζε σε κάθε ιστορία. Άλλοτε ήταν ένα χωριό και άλλοτε μια μεγάλη πόλη. Άλλοτε μια πόλη στον ωκεανό και άλλοτε μια πόλη στην έρημο. Ήταν οπουδήποτε την χρειαζόμουν...».
Μία άλλη φορά είχε πει: «Η Λιμνούπολη κατά κάποιο τρόπο βρισκόταν κοντά στο Μπέρμπανκ της Καλιφόρνια, στις κεντρικές εγκαταστάσεις των εργαστηρίων της Disney, αλλά προφανώς έπρεπε να μετακινηθεί για να ανταποκριθεί στις απαιτήσεις της οποιαδήποτε ιστορίας έγραφα. Έτσι έγινε ένας φανταστικός τόπος, όπως οι τοποθεσίες των παραμυθιών. Είχε έρημο, λίμνη, θάλασσα, χιόνι, τροπικούς τυφώνες, οτιδήποτε χρειάζονταν. Θα ήμουν σε πολύ μειονεκτική θέση εάν είχα αναγκαστεί να διατηρήσω τη θέση στη Νότια Καλιφόρνια.»
Τον Σεπτέμβριο του 1952, για πρώτη και μοναδική φορά, στα έργα του, αναφέρει ότι η Λιμνούπολη βρίσκεται στην Καλισότα, μια φανταστική πολιτεία των Η.Π.Α. Η αναφορά γίνεται στην ιστορία του «Ο χρυσός γίγας» («The Gilden Man»). Σε ένα από τα καρέ της ιστορίας αναφέρει την διεύθυνση «Λεωφόρος Μάλλαρντ αρ. 45, Λιμνούπολη, Καλισότα».
Αν και απέφευγε να παρουσιάζει χάρτες, σχεδίασε τουλάχιστον τρεις χάρτες με τοποθεσίες τής Λιμνούπολη:
Σε κάθε περίπτωση, η Λιμνούπολη εντοπίζεται από τους θαυμαστές του Μπαρκς - συμπεριλαμβανομένου και του Ντον Ρόσα - κάπου μεταξύ Καλιφόρνιας και Όρεγκον.
Εξωτερικοί σύνδεσμοι
Κατηγορία:Φανταστικές τοποθεσίες
1118
Η τρέχουσα σελίδα αφορά το έτος 1118 κατά το Γρηγοριανό ημερολόγιο
Θάνατοι
Κατηγορία:Έτη
Κατάλογος νομών Ελλάδας ανά πυκνότητα πληθυσμού
Αυτός είναι ένας κατάλογος των νομών της Ελλάδας, ταξινομημένος με βάση την πυκνότητα πληθυσμού (κάτοικοι ανά τ.χλμ.) κάθε νομού, σύμφωνα με τα στοιχεία της στατιστικής υπηρεσίας (απογραφή 2001).
Αναλυτικότερα για την Αττική:
Δείτε επίσης
* νομων ελλαδας ανα πυκνοτητα πληθυσμου
Ωτορινολαρυγγολογία
Η ωτορινολαρυγγολογία είναι χειρουργική υποειδικότητα στην ιατρική που ασχολείται με τη χειρουργική και ιατρική διαχείριση των παθήσεων της κεφαλής και του λαιμού. Οι γιατροί που ειδικεύονται σε αυτόν τον τομέα ονομάζονται ωτορινολαρυγγολόγοι. Οι ασθενείς αναζητούν θεραπεία από ωτορινολαρυγγολόγο για ασθένειες του αφτιού, της μύτης, του λαιμού, της βάσης του κρανίου και κεφαλιού. Αυτές συνήθως περιλαμβάνουν λειτουργικές ασθένειες που επηρεάζουν τις αισθήσεις και τις δραστηριότητες του φαγητού, του ποτού, της ομιλίας, της αναπνοής, της κατάποσης και της ακοής. Επιπρόσθετα, η χειρουργική επέμβαση περιλαμβάνει τη χειρουργική διαχείριση και ανοικοδόμηση των καρκίνου και του καλοήθη όγκου της κεφαλής και του λαιμού, καθώς και της πλαστικής χειρουργικής του προσώπου και του λαιμού.
Παραπομπές
Κατηγορία:Χειρουργικές ειδικότητες
Λύσις
Η αρχαία ελληνική λέξη Λύσις μπορεί να αναφέρεται:
Κατηγορία:Εκφράσεις
Μυλούζ
Η Μυλούζ ή εξελληνισμένα  Μυλούζη  (Mulhouse, προφ. Μιλούζ [], Mühlhausen, τοπικά αλσατικά: Mìlhüsa[]) είναι πόλη της ανατολικής Γαλλίας κοντά στα ελβετικά και γερμανικά σύνορα. Είναι η μεγαλύτερη πόλη στο νομό του Άνω Ρήνου (haut-Rhin) και η δεύτερη μεγαλύτερη στην Αλσατία μετά το Στρασβούργο.
Ο πληθυσμός της στη οριζόμενη δημοτική περιοχή της (αποτελείται από 16 κοινότητες) είναι περίπου 110.000 κάτοικοι, αλλά το αστικό συγκρότημά της είναι ουσιαστικά μεγαλύτερο από αυτό (230.000 κάτοικοι).
Η πόλη μοιράζεται ένα αεροδρόμιο με την Βασιλεία και το Φράιμπουργκ.
Διεθνής Οικονομική Εξεταστική Επιτροπή
Η Διεθνής Οικονομική Εξεταστική Επιτροπή (International Financial Commission of Inquiry) με σκοπό την εξέταση της οικονομικής κατάστασης της Ελλάδας δημιουργήθηκε το 1857 και λειτούργησε μέχρι το 1859, με μέλη τους εκπροσώπους της Αγγλίας, της Γαλλίας και της Ρωσίας, για να γνωμοδοτήσει για μέτρα που μπορούσε να λάβει η τότε κυβέρνηση για την αποπληρωμή του δανείου που πήρε η Ελλάδα το 1833 ως συνέπεια της στάσης που είχε κρατήσει η Ελλάδα κατά τον Πόλεμο της Κριμαίας.
Το δάνειο του 1833
Με την άφιξη του Βασιλιά Όθωνα το 1833, δόθηκε στην Ελλάδα δάνειο, το οποίο είχε συμφωνηθεί με τη Συνθήκη της 7ης Μαΐου 1832, ύψους 60.000.000 γαλλικών φράγκων, με την εγγύηση των τριών Μεγάλων Δυνάμεων (Αγγλία, Γαλλία, Ρωσία) κατά ένα τρίτο από την κάθε μία. Η Ελλάδα δεν εισέπραξε την τρίτη δόση των 20.000.000 γαλλικών φράγκων, δεδομένου ότι την κράτησε η δανειοδότρια τράπεζα Rothschilds επειδή δε γινόταν αποπληρωμή των δόσεων του δανείου. Παρά τη συμφωνία που έγινε to 1843 για να ξαναρχίσει η αποπληρωμή, η κυβέρνηση που προέκυψε από την επανάσταση της 3ης Σεπτεμβρίου 1843 δεν επικύρωσε τη συμφωνία και συνέχισε τη μη αποπληρωμή των δόσεων. Το 1845 και το 1846 η Αγγλία έκανε διαβήματα προς την ελληνική κυβέρνηση ότι αν δεν αρχίσει η αποπληρωμή, θα εξαναγκαστεί να επέμβει στα εσωτερικά της χώρας για να καταστήσει κάτι τέτοιο δυνατό.
Την 1η Ιανουαρίου 1859, το ύψος στο οποίο είχε ανέλθει το δάνειο (δεδομένου ότι είχε σταματήσει η αποπληρωμή του το 1843, κατά τη δεύτερη πτώχευση του Ελληνικού Κράτους) ήταν 56.142.304,75 γαλλικά φράγκα και την 1η Μαρτίου 1870 (ημερομηνία κατά την οποία θα έπρεπε να είχαν λήξει οι υποχρεώσεις της Ελλάδας αν είχε αποπληρωθεί το δάνειο κανονικά) θα ήταν 121.528.198,81 γαλλικά φράγκα, σύμφωνα με υπολογισμούς της Επιτροπής του 1859.
Ο πόλεμος της Κριμαίας, δημιουργία και σκοπός της Επιτροπής
Κατά τη διάρκεια του Πολέμου της Κριμαίας η Ελλάδα προσπαθούσε να εκμεταλλευτεί τον πόλεμο της Ρωσίας με την Τουρκία, θέλοντας να κάνει εχθροπραξίες και να καταλάβει εδάφη βόρεια της μέχρι τότε επικράτειάς της. Η Ελλάδα εμποδίστηκε από τέτοιες πράξεις με κατάληψη του Πειραιά και της Αθήνας από Αγγλικές και Γαλλικές δυνάμεις στις 13 Μαΐου 1854 με την επίσημη δικαιολογία της προαναγγελθείσας (οκτώ χρόνια πριν, το 1846) από την Αγγλία επέμβασης στη χώρα, για να διασφαλιστεί η αποπληρωμή του δανείου. Με την παρέμβαση των δυνάμεων κατοχής, τρεις ημέρες μετά, στις 16 Μαΐου 1854, απομακρύνεται από την εξουσία η Κυβέρνηση Αντωνίου Κριεζή και αντικαθίσταται από την Κυβέρνηση Αλέξανδρου Μαυροκορδάτου, ηγέτη του αγγλόφιλου Κόμματος. Την κυβέρνηση αυτή αποκαλούσαν «υπουργείον της κατοχής». Λίγες ημέρες αργότερα, στις 28 Μαρτίου η Αγγλία και η Γαλλία κήρυξαν επίσημα τον πόλεμο στη Ρωσία και έσπευσαν σε βοήθεια της Τουρκίας.
Παρόλο που ο πόλεμος τελείωσε με την υπογραφή της Συνθήκης Παρισίων στις 30 Μαρτίου 1856, η παρουσία των κατοχικών στρατευμάτων συνεχίστηκε για ένα ακόμη έτος. Σε αντάλλαγμα της αποχώρησης του στρατού κατοχής, η Αγγλία και η Γαλλία ζήτησαν την επιβολή εξωτερικού οικονομικού ελέγχου. Λόγω της αντίδρασης της Ρωσίας, το σχέδιο αυτό υποκαταστάθηκε με τη δημιουργία οικονομικής επιτροπής, με στόχο όχι τον έλεγχο των οικονομικών της Ελλάδας, αλλά την εξέταση των οικονομικών της και την υποβολή αναφοράς για αυτά. Το σχέδιο αυτό έγινε αποδεκτό από την Ελλάδα (την Κυβέρνηση Βούλγαρη που είχες αναλάβει από το 1855) και λίγο πριν την αποχώρηση στις 15 Φεβρουαρίου 1857 των στρατιωτικών δυνάμεων κατοχής από την Ελλάδα, η Αγγλία και η Γαλλία μαζί με τη Ρωσία προχώρησαν σε σύσταση της Επιτροπής για να εξετάσει πως θα μπορούσε να γίνει αποπληρωμή του δανείου που είχε σταματήσει να αποπληρώνεται από την πτώχευση της χώρας το 1843.
Έργο της Επιτροπής: Η αναφορά
Τα μέλη της επιτροπής ήταν οι: Πρώτη της συνεδρίαση ήταν στις 18 Φεβρουαρίου 1857 και η τελευταία στις 24 Μαΐου 1859.
Μετά την Επιτροπή
Η διερευνητική αυτή Επιτροπή έπαψε να υφίσταται μετά τις 24 Μαΐου 1859, οπότε υπέβαλε στις Μεγάλες Δυνάμεις την αναφορά της. Οι Μεγάλες Δυνάμεις την ενέκριναν και η Ελληνική Κυβέρνηση αποδέχτηκε να αποπληρώνει το ποσό των 900.000 φράγκων το χρόνο. Η πρώτη πληρωμή έγινε το 1860, αλλά στη συνέχεια η Κυβέρνηση κήρυξε ξανά χρεοκοπία και σταμάτησε να εξυπηρετεί το χρέος. Το 1864, η Ελληνική κυβέρνηση αναδιαπραγματεύτηκε το χρέος και ζήτησε να της επιτραπεί (α) να συνεχίσει τη συμφωνία του 1859 παρά το ότι δεν έγιναν πληρωμές το 1861, 1862, 1863, (β) να μην γίνει αύξηση του ποσού των 900.000 γαλλικών φράγκων για πέντε έτη και (γ) να περιληφθεί στη συμφωνία το χρέος του 1824 και 1825 με αποπληρωμή 900.000 το χρόνο. Οι πρώτες δυο αιτήσεις έγιναν αποδεκτές, αλλά όχι η τρίτη. Οι δανειστές ζήτησαν μια εγγύηση ως αντάλλαγμα της συμφωνίας και η Ελλάδα πρόσφερε την υποθήκη του ενός τρίτου των εισπράξεων του Τελωνείου της Σύρας, κάτι που έγινε αποδεκτό.
Την επόμενη φορά που οι δανειστές της Ελλάδας δημιούργησαν αντίστοιχη επιτροπή, ήταν Διεθνής Οικονομικός Έλεγχος της Ελλάδας, το 1898, αυτή τη φορά όμως, όχι με μια απλή αναφορά, αλλά με πραγματικό έλεγχο της συμφωνίας με φυσική παρουσία της Επιτροπής, η οποία έμεινε στην Ελλάδα για 81 χρόνια.
Αναφορές
Κατηγορία:Νεότερη ιστορία της Ελλάδας Κατηγορία:Ελληνική οικονομία
1121
Η τρέχουσα σελίδα αφορά το έτος 1121 κατά το Γρηγοριανό ημερολόγιο
Θάνατοι
Κατηγορία:Έτη
1120'erne
Ινομυαλγία
Παρουσιάζεται επίσης τοπικής ευαισθησία σε συγκεκριμένες περιοχές του σώματος. Στον ασθενή με ΙΝΜ, ο βαθύς ύπνος (στάδιο IV της nonREM), διακόπτεται από άλφα κύματα (RΕΜ φάση: κύματα αφύπνισης) με αποτέλεσμα το σώμα να μη χαλαρώνει και ο ύπνος να μην ανανεώνει.
Άλλα συμπτώματα που μπορεί να συνυπάρχουν:
Ενημέρωση
Το άτομο με ινομυαλγία αντιμετωπίζεται με δυσπιστία και σκεπτικισμό και/ή θεωρείται ως τεμπέλης και υπερβολικός από το περιβάλλον του και ενίοτε από επαγγελματίες της υγείας, γεγονός το οποίο προσθέτει επιπλέον ψυχολογικό και σωματικό πόνο.
Η ημέρα ενημέρωσης και ευαισθητοποίησης για την ινομυαλγία είναι η 12η Μαϊου.
Αιτιολογία
Η ΙΝΜ περιγράφεται ως σύνδρομο καθώς δεν είναι γνωστή η αιτία εκδήλωσής της. Για την εμφάνιση της νόσου, μπορεί να ευθύνονται περιβαλλοντικοί, γενετικοί ή/και ψυχολογικοί παράγοντες.
Η ΙΝΜ ονομάζεται πρωτοπαθής όταν δε συνοδεύεται από άλλες παθήσεις και δευτεροπαθής σε περιπτώσεις όπου προϋπάρχει άλλη πάθηση όπως: ρευματοειδής αρθρίτιδα, οστεοαρθρίτιδα, Συστηματικός ερυθηματώδης λύκος, Σύνδρομο Sjogren κ.α.
Έρευνες σε ασθενείς με ΙΝΜ έχουν δείξει:
Αγωγή
Η ινομυαλγία είναι ένα χρόνιο νόσημα με χρόνιο άλγος, διαταραχές ύπνου και κόπωση. Η ινομυαλγία έχει εξάρσεις και υφέσεις και ο κάθε ασθενής το βιώνει εντελώς διαφορετικά και σε διαφορετικό βαθμό.
Δεν υπάρχει θεραπεία και η σωστή αγωγή γίνεται πάντα σε προσωπική βάση.
Το Lyrica ανήκει στην κατηγορία των αντιεπιληπτικών φαρμάκων. Το Cymbalta και το Savella ανήκει στους αναστολείς της επαναπρόσληψης της σεροτονίνης και της νορεπινεφρίνης (SNRI).
Συμπληρωματικά σε όποια φαρμακευτική αγωγή, η συμβουλευτική θεραπεία, με τη μορφή της γνωστικής/συμπεριφορικής μεθόδου, έχει δείξει πολύ καλά αποτελέσματα. Πολλοί επιλέγουν να υιοθετήσουν απλά μια σωστή διατροφή, τεχνικές χαλάρωσης και εναλλακτικές θεραπείες τα αποτελέσματα των οποίων όμως είναι παροδικά (μασάζ, κρανιοιερή θεραπεία, χειροπρακτική, μυοπεριτονιακή θεραπεία).
Έχει αναφερθεί ότι μη-φαρμακολογικές θεραπείες αυξάνουν την ευεξία και την φυσική λειτουργία του σώματος (1). Σήμερα, οι μη-φαρμακολογικές θεραπείες μελετώνται διότι βελτιώνουν τα διαφορετικά συμπτώματα που παρουσιάζονται στην ινομυαλγία (2). Μία εξ αυτών είναι το Γανόδερμα Λούσιντουμ, το οποίο σε ανθρώπινη μελέτη (64 γυναίκες - 6 εβδομάδες) βελτίωσε σημαντικά (p <.05) την σωματική ικανότητα σε γυναίκες με ινομυαλγία. Το συμπέρασμα των ερευνητών ήταν ότι το Γανόδερμα Λούσιντουμ ίσως είναι αποτελεσματικό στο να ενισχύει την σωματική απόδοση και ότι περαιτέρω μελέτες με μεγαλύτερη χρονική διάρκεια απαιτούνται (3)
Διαβάστε επίσης
Κατηγορία:Μυοσκελετικές παθήσεις Κατηγορία:Σύνδρομα Κατηγορία:Ρευματολογία
Σερβικό Προοδευτικό Κόμμα
Το Σερβικό Προοδευτικό Κόμμα (σερβικά: Српска напредна странка) είναι ένα εθνικό συντηρητικό πολιτικό κόμμα της Σερβίας.
Ιδρύθηκε τον Οκτώβριο του 2008 από 21 πρώην μέλη του Σερβικού Ριζοσπαστικού Κόμματος.
Αξιώματα που κερδήθηκαν
Σημαντικά αξιώματα που έχουν κερδίσει μέλη του Σερβικού Προοδευτικού Κόμματος είναι τα εξής:
Κίλμες ΑΚ
Η Κίλμες Ατλέτικο Κλουμπ (ισπανικά: Quilmes Atlético Club) είναι ένα από τα αρχαιότερα αθλητικά σωματεία της Αργεντινής. Εδρεύει στην ομώνυμη συνοικία του Μπουένος Άιρες.
Ποδοσφαιρική ομάδα
Η Κίλμες συγκαταλέγεται στους μικρούς του αργεντίνικου ποδοσφαίρου και δεν έχει μόνιμη παρουσία στην Α' Κατηγορία. Παρ' όλα αυτά έχει στεφθεί δύο φορές πρωταθλήτρια Αργεντινής, το 1912 (ερασιτεχνικό) και το 1978 - ως επίσημος τίτλος αναγνωρίζεται μόνο ο δεύτερος.
Άλλα αθλήματα
Η Κίλμες διαθέτει επίσης τμήματα αντισφαίρισης, μπάσκετ, βόλεϋ και χόκεϊ επί χόρτου.
Πιο επιτυχημένο είναι το τμήμα χόκεϊ, έχοντας κατακτήσει το εθνικό πρωτάθλημα ανδρών 13 και γυναικών 17 φορές. Έδρα του είναι το ιδιόκτητο Estadio Nacional de Hockey, χωρητικότητας 6.000 θέσεων, όπου αγωνίζονται επίσης οι εθνικές ομάδες της Αργεντινής.
Εξωτερικοί σύνδεσμοι
Κατηγορία:Ιδρύσεις αθλητικών συλλόγων το 1887 Ποδοσφαιρικές ομάδες Αργεντινής Κατηγορία:Σύλλογοι χόκεϊ επί χόρτου  Κατηγορία:Ιδρύσεις ποδοσφαιρικών ομάδων το 1887 Κατηγορία:Ποδοσφαιρικές ομάδες του Μπουένος Άιρες
Πανδημία COVID-19 στη Νότια Κορέα
Η πανδημία COVID-19 στη Νότια Κορέα είναι μέρος της παγκόσμιας πανδημίας της νόσου του κορονοϊού 2019 (COVID-19) που προκαλείται από τον SARS-CoV-2. Tο πρώτο κρούσμα ανακοινώθηκε στις 20 Ιανουαρίου. Ο αριθμός των επιβεβαιωμένων κρουσμάτων αυξήθηκε στις 19 Φεβρουαρίου κατά 20 και στις 20 Φεβρουαρίου κατά 58 ή 70, δίνοντας συνολικά 346 επιβεβαιωμένα κρούσματα στις 21 Φεβρουαρίου 2020, σύμφωνα με τα Κέντρα Ελέγχου και Πρόληψης Νοσημάτων της Κορέας ( KCDC), με το ξαφνικό άλμα να αποδίδεται κυρίως στον "Ασθενή 31", που συμμετείχε σε μια συγκέντρωση στον Χριστιανικό Ναό της Σκηνής του Μαρτυρίου στο Ντέγκου. Έως τις 9 Απριλίου 2020, η Νότια Κορέα είχε περίπου 10.423 κρούσματα και 204 θανάτους, με πάνω από 494.711 άτομα να έχουν ελεγχθεί, ποσοστό θνησιμότητας 1,95%, το οποίο είναι χαμηλότερο από το παγκόσμιο ποσοστό θνησιμότητας 4,34%. Η Νότια Κορέα εισήγαγε ένα από τα μεγαλύτερα και καλύτερα οργανωμένα προγράμματα ελέγχου στον κόσμο, μαζί με την Ταϊβάν, και το Βιετνάμ. Ο ταχύς και εκτεταμένος έλεγχος που πραγματοποίησε η Νότια Κορέα κρίθηκε επιτυχής στον περιορισμό της εξάπλωσης της επιδημίας, χωρίς τη χρήση του δραστικού μέτρου Λοκντάουν. Παρά αυτά τα εξαιρετικά επιτυχημένα μέτρα, ωστόσο, σημειώθηκε σημαντική αύξηση του αριθμού των νέων κρουσμάτων τον Αύγουστο του 2020, με συναθροίσεις που συνδέονται με τις προτεσταντικές εκκλησίες στη μητροπολιτική περιοχή της Σεούλ.
Βασίλειος Αν. Πετιμεζάς
Ο Βασίλειος Πετιμεζάς (1811 - 1897) ήταν αντιστράτηγος του νεοσύστατου Ελληνικού Βασιλείου και πολιτικός.
Βιογραφία
Ο Βασίλειος Πετιμεζάς ήταν γιος του Αναγνώστη Πετιμεζά της ιστορικής οικογένειας των Πετμεζάδων. Γεννήθηκε στα Καλάβρυτα και σε ηλικία 11 ετών έχασε τον πατέρα του και τον αδελφό του Σωτήρη που φονεύθηκαν σε τούρκικη ενέδρα το 1822. Μετά την απελευθέρωση με υποτροφία του Βασιλέως Όθωνα σπούδασε στο Μόναχο και κατατάχθηκε στη συνέχεια μηχανικός στο ελληνικό πυροβολικό φθάνοντας στο βαθμό του αντιστράτηγου. Διετέλεσε υπουργός των Στρατιωτικών (1861 – 1864, Ιανουάριος – Ιούνιος 1866, Απρίλιος – Μάιος 1886). Επίσης διετέλεσε Αρχηγός του στρατού στη Θεσσαλία και διοικητής της Στρατιωτικής Σχολής Ευελπίδων. Τιμήθηκε με πολλά παράσημα.
Πανδημία COVID-19 στη Νότια Κορέα
Παραπομπές
Νοτια Κορεα Κατηγορία:Νότια Κορέα
Βασίλειος Αν. Πετιμεζάς
Βιογραφία
Πέθανε στη Αθήνα στις 23 Ιουνίου 1897.
Παραπομπές
Πετιμεζάς Βασίλειος Πετιμεζάς
Λυσιμάχεια Αιτωλίας
Η Λυσιμάχεια ήταν μια ελληνιστική πόλη της Αιτωλίας.
Η πόλη αναφέρεται από τον Στέφανο Βυζάντιο και τον Στράβωνα, μεταξύ Πλευρώνος και Αρσινόης, επί των οχθών της ομώνυμης λίμνης και βρισκόταν στην οδό που ένωνε την αρχαία Καλυδώνα (σημ. Μεσολόγγι) με την Στράτο. Κατά τον τελευταίο, η πόλη λεγόταν παλαιότερα Ύδρα, όπως και η λίμνη. Παράλληλα μια αρχαία πλάκα με την επιγραφή ΛΥΣΙΜΑ[ΧΕΩΝ] που βρέθηκε κοντά στην πόλη Δοκίμιον (στην βόρεια ακτή της λίμνης), πιστοποιεί την ταύτιση της αρχαίας Λυσιμαχείας με το χωριό Μουρστιάνου που σήμερα λέγεται Λυσιμαχία. Απέχει πέντε χιλιόμετρα από την αρχαία Αρσινόη. Μια εικασία θέλει τους Αιτωλούς να μετονομάζουν την πόλη τους προς τιμήν του βασιλέως Λυσιμάχου που κατέλαβε την Μακεδονία την περίοδο 284-281 π.Χ. και ανάγκασε τον Αιακίδη Πύρρο να υποχωρήσει στην Ήπειρο.
Το σημερινό χωριό Λυσιμαχία λεγόταν κατά την Τουρκοκρατία Μουρστιάνου, από κάποιον Αγά Μουρστιάν, που είχε το κτήμα της περιοχής. Με τις ανασκαφές όμως που έγιναν στη μέση του κάμπου και την ανακάλυψη του τάφου κάποιου στρατηγού Λυσιμάχου, μετονομάστηκε σε Λυσιμαχία. Αυτή είναι η δεύτερη εκδοχή για την προέλευση του ονόματος. Κατά την αρχαϊκή εποχή υπήρχε μεγάλος οικισμός στη σημερινή θέση γύρω από τον Άγιο Νικόλαο. Τούτο αποδεικνύεται από μικρό κατάλοιπο Πελασγιακού τείχους, που βρίσκεται λίγο πιο κάτω από τον Άγιο Νικόλαο, πλησίον του κοντινότερου ρέματος.
Πηγές
Κατηγορία:Πόλεις της αρχαίας Αιτωλοακαρνανίας
Λύσις (φιλολογία)
Η λύσις στη φιλολογία αποτελεί μέθοδο λογοτεχνικής και αισθητικής κριτικής των αρχαίων Ελλήνων από τον 6ο π.Χ. αι., αργότερα από τον Αριστοτέλη και τους Στωικούς, κυρίως όμως κατά τους Αλεξανδρινούς χρόνους (Ελληνιστική περίοδος).
Κατά τη μέθοδο αυτή προβάλλεται ένα ζήτημα, μια απορία, ένα πρόβλημα που απαιτούσε κάποια απάντηση, «η λύσις». Αυτοί που έδιναν εύστοχες απαντήσεις ονομάζονταν «λυτικοί» όπως ο Σωσίβιος ο Λάκων, μέλος του Μουσείου Αλεξανδρείας, όπου και υπήρχε πλούσια «Συναγωγή» ή «Αναγραφή» προβλημάτων και λύσεων, πληροφορίες περί της οποίας μας παρέχει ο νεοπλατωνικός Πορφύριος.
Λυσις
1122
Η τρέχουσα σελίδα αφορά το έτος 1122 κατά το Γρηγοριανό ημερολόγιο
Θάνατοι
Κατηγορία:Έτη
Σάμσα (φαγητό)
Το Σάμσα (самса, самса, Ουιγουρικά: سامسا, somsa) είναι έδεσμα ζαχαροπλαστικής στην Κεντροασιατική κουζίνα.
Στο Ουζμπεκιστάν, το Καζακστάν, το Κιργιζία και το Σιντσιάνγκ, τα σάμσα σχεδόν πάντα ψήνονται και δεν τηγανίζεται σχεδόν ποτέ. Τα παραδοσιακά σάμσα είναι συχνά ψήνονται στο ταντούρ, το οποίο είναι ένας ειδικός πήλινος φούρνος. Η ζύμη μπορεί να είναι μια απλή ζύμη ψωμιού, ή μια πολυεπίπεδη ζύμη. Η πιο κοινή γέμιση για το παραδοσιακό σάμσα είναι ένα μείγμα αρνίσιου κιμά και τα κρεμμύδια, αλλά το κοτόπουλο, ο μοσχαρίσιος κιμάς, και οι ποικιλίες τυριού είναι επίσης αρκετά κοινά στους πλανόδιους πωλητές. Τα Σάμσα με άλλες γαρνιτούρες, όπως πατάτα ή κολοκύθα (συνήθως μόνο όταν είναι στην εποχή τους), μπορούν επίσης να βρεθούν. Τα κεντροασιατικά σάμσα μοιάζουν με τα κουλούρια γεμιστά με μοσχάρι ή αρνί και λαχανικά.
Παραπομπές
Κατηγορία:Τρόφιμα μαγειρεμένα στο φούρνο Κατηγορία:Κουζίνα της Κεντρικής Ασίας Κατηγορία:Κουζίνα του Τατζικιστάν
Μπουσάρ (αποσαφήνιση)
Η παρούσα σελίδα είναι σελίδα αποσαφήνισης για το όνομα Μπουσάρ (γαλλικά: Bouchard) ή για κύρια ονόματα που μπορεί να παραπέμπουν φωνητικά σε αυτό το όνομα.
Σύμφωνα με την ιστοσελίδα Ancenstry, μία εκδοχή της προέλευσης του ονόματος είναι να προέρχεται από νορμανδική λέξη, που γράφεται με δύο μορφές: Bouchart και Bourchart. Ετυμολογικά, προκύπτει από τις δυτικές γερμανικές λέξεις bourg, που σημαίνει πύργος, και heard, που σημαίνει σκληρός, γενναίος και δυνατός. Μία άλλη εκδοχή αναφέρεται στη γαλλική λέξη bouche, που σημαίνει στόμα, με την κατάληξη -ard, επίθεμα που ερμηνεύει τη λέξη Bouchard ως «αυτόν που έχει μεγάλο στόμα».
Το όνομα Μπουσάρ μπορεί να αναφέρεται ως πατρώνυμο ή όνομα στα παρακάτω πρόσωπα:
Ευγενείς και επίσκοποι
Το κύριο όνομα Μπουσάρ μπορεί να αναφέρεται σε αριστοκράτες και κληρικούς του Μεσαίωνα στη Δυτική Ευρώπη.
Μπουσάρ του Αβέν
Αποτελούσε όνομα ευγενών του Οίκου του Αβέν:
Κομητεία του Βοντόμ
Αποτελούσε όνομα κομήτων του Βοντόμ:
Δούκες της Σουηβίας
Αποτελούσε όνομα δουκών της Σουηβίας. Το όνομα αναφέρεται και με τον γερμανικό τύπο Μπούρκαρτ (Burchard).
ΚΣΑ Στεάουα Βουκουρεστίου
Η Στεάουα Βουκουρεστίου (ρουμανικά: Steaua București, ) είναι ρουμανική αθλητική κοινωνία από το Βουκουρέστι της Ρουμανίας, η οποία ανοίκει στο Υπουργείο Εθνικής Άμυνας της χώρας. Είναι ο πιο επιτυχημένος σύλλογος στη Ρουμανία από άποψη διεθνών αλλά και συνολικών τροπαίων. Ιδρύθηκε στις 7 Ιουνίου του 1947 ως ΑΣΑ Βουκουρεστίου (ASA Bucureşti), ενώ μετονομάστηκε αρκετές φορές για να πάρει την επωνυμία ΚΣΑ Στεάουα Βουκουρεστίου (CSA Steaua Bucureşti, ελληνικά: Αστέρας) το 1961.
Ο σύλλογος είναι ιστορικά γνωστός ως το αθλητικό σωματείο του ρουμανικού στρατού. Το μόνο τμήμα που έχει διαχωριστεί από την αθλητική κοινωνία είναι αυτό του ποδοσφαίρου το 1998, παίρνοντας την ονομασία ΦΚ Στεάουα Βουκουρεστίου (FC Steaua București) και του οποίου η μόνη σύνδεση με το στρατό παραμένει η ιστορική παράδοση και η έδρα του, το στάδιο Γκεντσέα (Stadionul Ghencea), το οποία ανήκει ακόμα στο Υπουργείο Εθνικής Άμυνας, αλλά έχει εκμισθωθεί για ένα διάστημα 49 χρόνων στην ποδοσφαιρική ομάδα.
Τα τμήματα που ανήκουν στη Στεάουα Βουκουρεστίου είναι τα εξής, ράγκμπι, χόκεϊ επί πάγου, χειροσφάιριση, υδατοσφαίριση, καλαθοσφαίριση, πετοσφαίριση, στίβος, κολύμβηση, γυμναστική, πυγμαχία, κωπηλασία, κανόε καγιάκ, σκοποβολή, άρση βαρών, ξιφασκία, αντισφαίριση, ποδηλασία και τζούντο. Επίσης υπάρχει και το τμήμα βούσου, το οποίο διευθύνεται από τον ποδοσφαιρικό σύλλογο.
Ονομασίες
Ακολουθούν οι ονομασίες του συλλόγου έως σήμερα.
Εξωτερικοί σύνδεσμοι
Στεάουα Βουκουρεστίου Κατηγορία:Ιδρύσεις αθλητικών συλλόγων το 1947
Αρχάγγελος Μιχαήλ (αποσαφήνιση)
Με το όνομα Αρχάγγελος Μιχαήλ μπορεί να αναφέρεται
ή ένας από τα παρακάτω:
Κατηγορία:Αποσαφηνίσεις ελληνικών τοπωνυμίων
Ισσάχαρ
Ο Ισσάχαρ είναι βιβλικό πρόσωπο που αναφέρεται στη Παλαιά Διαθήκη.
Ήταν ο ένατος γιος του Ιακώβ και ο πέμπτος της Λείας. Το όνομά του όπως και εκείνα των αδελφών του συνδέεται μ΄ ένα περίεργο συμβάν. Όταν τον γέννησε η μητέρα του είπε: "Δέδωκέ μοι ο θεός τον μισθό μου, ανθ΄ ου έδωκα την παιδίσκην μου τω ανδρί μου". Και έτσι ονόμασε το γιο της: "Ισσάχαρ, ο εστί μισθός". Η δε αναφερόμενη ως παιδίσκη ήταν η δούλη της Ζελφάν.
Πριν τη γέννηση του Ισσάχαρ, είχε προηγηθεί το ακόλουθο γεγονός. Η Λεία βλέποντας πως μετά τη γέννηση του τέταρτου παιδιού της είχε πάψει πλέον να τεκνοποιεί "ζήτησε" από τον σύζυγό της να συνευρεθεί με τη δούλη της Ζελφάν. Ο Ιακώβ άλλο που δεν ήθελε όπως αποδείχθηκε.
Έτσι η Λεία για την αυταπάρνησή της αυτή και τις προσευχές της προς τον θεό αξιώθηκε σε κάποια επόμενη συνεύρεση με τον άνδρα της Ιακώβ να τεκνοποιήσει και να γεννήσει τον Ισσάχαρ, θεωρούμενος από την ίδια ως μισθός του Γιαχβέ για την πράξη της.
Όταν μεγάλωσε ο Ισσάχαρ ανέλαβε αρχηγός της ομώνυμης εβραϊκής φυλής, μίας από τις Δώδεκα φυλές του Ισραήλ. Φέρεται επίσης να είχε νυμφευτεί την Αριδά από την οποία απέκτησε τέσσερις γιους. Πέθανε σε πολύ μεγάλη ηλικία.
Εξωτερικοί σύνδεσμοι
Κατηγορία:Πρόσωπα της Παλαιάς Διαθήκης Κατηγορία:Άγιοι της Κυριακής των Προπατόρων Κατηγορία:Χριστιανοί άγιοι από την Παλαιά Διαθήκη
Ψευδοσκύμνος
Με την ονομασία Ψευδοσκύμνος αποκαλείται άγνωστος γεωγράφος, ο οποίος θεωρείται ο πραγματικός συντάκτης του χρονικού του 2ου αιώνα π.Χ. με τον τίτλο Περίοδος του Νικομήδη, σε αντίθεση με τον Σκύμνο τον Χίο, τον οποίο μέχρι τα μέσα του 19ου αιώνα θεωρούσαν εσφαλμένα ως τον συντάκτη. Το έργο, που είναι γραμμένο σε αττική διάλεκτο, είναι ένα ιστορικό του κόσμου (περιήγησις). Αναφέρεται πως ήταν αφιερωμένο στον βασιλιά Νικομήδη Β΄ ή τον Νικομήδη Γ΄ της Βιθυνίας.
Το 1955 ο μελετητής Όμπρεϊ Ντίλερ (Aubrey Diller) υποστήριξε πως ο Ψευδοσκύμνος είναι στην πραγματικότητα ο Παυσανίας της Δαμασκού, ιστορικός και γεωγράφος ο οποίος έζησε στη Βιθυνία περί το 100 π.Χ.. Το 2004, ο Κωνσταντίν Μποσνακόφ (Konstantin Boshnakov) αντιπρότεινε πως πρόκειται για τον Σίμο της Δήλου, ο οποίος έζησε αρκετά αργότερα.
Το έργο έχει μεταφραστεί και εκδοθεί στα γαλλικά, και περιλαμβάνει περιγραφές των ακτών της Ισπανίας, της Λιγουρίας, του Εύξεινου Πόντου, πληροφορίες σχετικά με διάφορες ελληνικές αποικίες της αρχαιότητας, καθώς και πληροφορίες για τους αρχαίους λαούς της Ιταλικής χερσονήσου, όπως τους Ούμβριους, τους Κέλτες, τους Λιβόρνιους και άλλους λαούς.
Επιπλέον πηγές
Ψευδοσκυμνος Ψευδοσκυμνος
Αναφορά στον Ανδρέα Εμπειρίκο
Η Αναφορά στον Ανδρέα Εμπειρίκο είναι δοκίμιο του Οδυσσέα Ελύτη για τον Ανδρέα Εμπειρίκο, ένας αποχαιρετισμός του μεγάλου ποιητή στον εξίσου μεγάλο ομότεχνό του. Το δοκίμιο αρχικά κυκλοφόρησε από τις εκδόσεις Εγνατία/Τραμ το 1979 και σε δεύτερη έκδοση από τις εκδόσεις ύψιλον/βιβλία το 1980, ενώ το 1992 συμπεριλήφθηκε στον τόμο Εν λευκώ του Οδυσσέα Ελύτη.
Περιεχόμενο
Ο Οδυσσέας Ελύτης ήταν ένας ποιητής που αγωνίστηκε για ελευθερία και δημιουργικότητα ενάντια σε μία κακώς εννοούμενη παράδοση. Σύμμαχος, φίλος και δάσκαλος σε αυτή τη μεγάλη πορεία υπήρξε ο Ανδρέας Εμπειρίκος: «Ο Εμπειρίκος ήταν ο μεγάλης αντοχής αθλητής της φαντασίας, με γήπεδο την οικουμένη ολάκερη και διασκελισμό τον Έρωτα ». Στα Ανοιχτά χαρτιά ο Ελύτης περιγράφει την πρώτη του συνάντηση με τον Ανδρέα Εμπειρίκο, μόλις εικοσιτεσσάρων ετών ο ίδιος και τριαντατεσσάρων ο Εμπειρίκος, το 1935: «''Η συνδιάλεξή μας ήταν περισσότερο μια σειρά από επιφωνήματα εκπλήξεων παρά ένας κανονικός διάλογος. Εγώ έβλεπα στο πρόσωπό του ένα πλάσμα περίπου μυθικό που είχε φάει και πιει με τους θεούς μου. Εκείνος, πάλι, το απροσδόκητο λαχείο ενός νέου ομοϊδεάτη μέσα στη φιλολογική έρημο των Αθηνών. Ήταν γραφτό, ήταν φυσικό μάλλον, να γίνουμε φίλοι. Φίλοι, με μια φιλία που, μολονότι διήνυσε, όπως θα έλεγε ο Κάλβος, "το τέταρτον του αιώνος", δεν κινδύνεψε ποτέ από τίποτε, ούτε για μια στιγμή. Την πρώτη γέφυρα την είχε ρίξει ο Υπερρεαλισμός. » «[Κ]άναμε ατέλειωτες συζητήσεις ή επιχειρούσαμε θαυμαστές εκστρατείες για την ανακάλυψη των έργων του Θεοφίλου που είχε πεθάνει μόλις ένα χρόνο πριν'' .»
Η Αναφορά στον Ανδρέα Εμπειρίκο γράφτηκε το 1977, δύο χρόνια μετά τον θάνατο του Εμπειρίκου το 1975, και αποτελείται από δεκατέσσερα μέρη. Είναι ένα σχετικά ολιγοσέλιδο κείμενο στο μέγεθος μίας νουβέλας ή ενός μεγάλου διηγήματος (69 σελίδες στη μικρού σχήματος αυτοτελή έκδοση, 53 σελίδες στη μεγάλου σχήματος έκδοση του Εν λευκώ).
Το περιεχόμενό του είναι ένας συνδυασμός της βιογραφίας και των έργων του Εμπειρίκου, της φιλίας των δύο ποιητών και εν τέλει της ίδιας της ποίησης. Ο Ελύτης από τα έργα του Εμπειρίκου (Υψικάμινος, Ενδοχώρα, Οκτάνα, Αι γενεαί πάσαι ή Η σήμερον ως αύριον και ως χθες, Γραπτά ή προσωπική μυθολογία, Αργώ ή Πλους αεροστάτου, Ζεμφύρα ή Το μυστικόν της Πασιφάης, κ.ά.) στέκεται ιδιαίτερα στο έργο ζωής του ποιητή: Ο Μέγας Ανατολικός.
Εξαίρεται από τον Ελύτη η αγαθότητα, η αθωότητα και η παιδική αφέλεια του Εμπειρίκου.
Βιβλιογραφία
Κατηγορία:Οδυσσέας Ελύτης Κατηγορία:Νεοελληνικά δοκίμια
Game Boy
Το Game Boy (ιαπωνικά: ゲームボーイ, Χέπμπορν: Gēmu Bōi) είναι φορητή κονσόλα 8-bit, της εταιρείας βιντεοπαιχνιδιών Nintendo. Κυκλοφόρησε πρώτη φορά στην Ιαπωνία στις 21 Απριλίου του 1989, στην Βόρεια Αμερική στις 31 Ιουλίου του 1989 και στην Ευρώπη στις 28 Σεπτεμβρίου του 1990. Στη νότια Ασία είναι γνωστό ως Tata Game Boy.
Εμπορική πορεία
Αν και η στάνταρ έκδοσή του είχε απλοϊκά και ασπρόμαυρα γραφικά σε πράσινη οθόνη, η ανταγωνιστική τιμή πώλησης, το καλό μάρκετινγκ και η μεγάλη γκάμα παιχνιδιών που προσέφερε, συνέβαλαν στο να γίνει το Game Boy η κονσόλα η κονσόλα με τις υψηλότερες πωλήσεις, μέχρι που προσπεράστηκε από το DS και το PlayStation 2. Οι συνολικές πωλήσεις του, μαζί με αυτές του μικρότερων διαστάσεων Game Boy Pocket και του έγχρωμου Game Boy Color, έφτασαν τα 118,69 εκατομμύρια. Από αυτά, τα 32,47 εκατομμύρια πωλήθηκαν στην Ιαπωνία, τα 44,06 εκατομμύρια στην Αμερική και τα 42,16 εκατομμύρια στα άλλα κράτη.
Σειρά Game Boy
Κατηγορία:Κονσόλες Game Boy Κατηγορία:Κονσόλες βιντεοπαιχνιδιών τέταρτης γενιάς Κατηγορία:Μονόχρωμες κονσόλες βιντεοπαιχνιδιών Κατηγορία:Φορητές κονσόλες βιντεοπαιχνιδιών
Αρβανίτες Ανατολικής Θράκης
Οι Αρβανίτες της Ανατολικής Θράκης προέρχονται από την περιοχή της Βορείου Ηπείρου και συγκεκριμένα από την περιοχή της Κορυτσάς και της Κολώνιας. Κύρια κοιτίδα τους είναι το Βιθκούκι και δευτερευόντως η Κιουτέζα και το Κιάφσεζ και η μητρική τους γλώσσα ήταν μια διάλεκτος της νοτίου τοσκικής αλβανικής γλώσσας. Η ορεινή περιοχή του Βιθκουκίου αποτέλεσε τον τόπο καταφυγής χιλιάδων ορθοδόξων χριστιανών, οι οποίοι μετανάστευσαν από πιο πεδινές περιοχές της Ηπείρου και της Αλβανίας έπειτα από την οθωμανική κατάκτηση στα τέλη του 15ου αιώνα.
Οι πληθυσμοί αυτοί συμμετείχαν στη σύγκρουση του αλβανόφωνου ορθόδοξου χριστιανού ηγεμόνα Γεωργίου Καστριώτη (του επονομαζόμενου Σκεντέρμπεη), ο οποίος ηγήθηκε της αντίστασης εναντίον των Οθωμανών για 24 χρόνια (1444-1468). Η αντίσταση των αλβανοφώνων χριστιανών υπό τον Σκεντέρμπεη τελικά κάμφθηκε μετά τον θάνατο του Σκεντέρμπεη (1468) και έως το 1506 όλη η περιοχή της σημερινής Αλβανίας κατακτήθηκε από τους Οθωμανούς.
Στα τέλη του 16ου αιώνα (πιθανότατα το 1566), στο πλαίσιο της εποικιστικής πολιτικής που εφαρμόστηκε από τον Σουλτάνο Σελίμ Β’ (1566-1574), χιλιάδες υπήκοοι της Οθωμανικής Αυτοκρατορίας μετακινήθηκαν βίαια στην Ανατολική Θράκη, η οποία ήταν έρημη λόγω των συνεχών πολέμων και των μολυσματικών ασθενειών. Τότε συντελέστηκε το πρώτο μεταναστευτικό ρεύμα των Αρβανιτών, οι οποίοι εποίκισαν τη βόρεια Ανατολική Θράκη, όπου και εργάστηκαν στην ανέγερση του περίφημου τζαμιού «Σελιμιέ» της Αδριανουπόλεως. Κατέλυσαν στην περιοχή του Μεγάλου Ζαλουφίου και στη Μανδρίτσα. Οι οικισμοί που είχαν ιδρύσει κοντά στο Ζαλούφι κάποια στιγμή συνενώθηκαν (μάλλον για λόγους ασφαλείας) και συναποτέλεσαν το Μεγάλο Ζαλούφι. Στα τέλη του 19ου αιώνα οι Ζαλουφιώτες ίδρυσαν δύο νέα χωριά: το Αμπαλάρ (Ζαλουφόπουλο) και το Καράσακλη (Σάκκο). Η Μανδρίτσα, αν και δεν ανήκει γεωγραφικά στην Ανατολική Θράκη, συνεξετάζεται μαζί με τα υπόλοιπα αλβανόφωνα χωριά: ο κοινός τόπος προέλευσης (Βιθκούκι), η συμπερίληψή της με τα αλβανόφωνα χωριά της Ανατολικής Θράκης από τους εκπαιδευτικούς συλλόγους και τις προξενικές αρχές, όπως και η εκκλησιαστική της ένταξη στην ίδια Μητρόπολη (Διδυμοτείχου) μαζί με το Μεγάλο Ζαλούφι και το Καράσακλη, συντελούν ώστε η Μανδρίτσα να θεωρείται ως τμήμα της συστάδας των αλβανόφωνων χωριών της Ανατολικής Θράκης.